open-index/open-wikipedia-markdown huggingface dataset:
გუნდის მომღერალი (მოთხრობა)

**გუნდის მომღერალი** () — ანტონ ჩეხოვის მოთხრობა, რომელიც 1886 წელს დაიწერა. პირველად, 1886 წლის 18 ივლისს, ჟურნალ „Околки“-ს მე-14 ნომერში გამოქვეყნდა.

## გამოქვეყნება 
მოთხრობა პირველად, 1886 წლის 18 ივლისს, ჟურნალ „Околки“-ს მე-14 ნომერში გამოქვეყნდა. თავდაპირველად მისი სათაური „მომღერალი ქალი“ იყო და ავტორი ხელს აწერდა როგორც ა. ჩეხონტე. ნაწარმოების გადამუშავებული ვერსია შევიდა საქველმოქმედო ანთოლოგიაში „გზა-ბილიკი. სამეცნიერო-ლიტერატურული კრებული გადასახლებაში მყოფი საჭიროების მქონე საზოგადოების სასიკეთოდ“. პეტერბურგი., 1893.

მოთხრობის ადოლფ მარქსის მიერ 1899—1901 წლებში გამოცემულ თხზულებათა კრებულის მეორე ტომში შესვლამდე, ჩეხოვმა ტექსტში გარკვეული ცვლილებები შეიტანა. ნაწარმოებში ცვლილების შეტანისას ჩეხოვმა მთავარი გმირისადმი საკუთარი დამოკიდებულება შეცვალა. „გარყვნილი ქალის ცხოვრების იუმორისტული ეპიზოდიდან დამცირებული ადამიანის ლირიკული, ნაღვლიანი ისტორია შექმნა“.

ჩეხოვის სიცოცხლეშივე მოთხრობა უნგრულ, გერმანულ, პოლონურ და სლოვაკურ ენებზე ითარგმნა.

## მოკლე სიუჟეტი 
ერთხელ მომღერალ პაშას აგარაკის ანტრესოლში მისი თაყვანისმცემელი ნიკოლაი პეტროვიჩ კოლპაკოვი იჯდა. აგარაკზე მყოფთა მყუდროება იდუმალმა სტუმარმა დაარღვია, რომელიც ქალბატონი აღმოჩნდა. ქალმა თავის ქმართან შეხვედრა მოითხოვა, რომელიც თითქოს აგარაკზე იმყოფებოდა და სხვა ოთახში იმალებოდა. შემდეგ მოითხოვა, რომ პაშას მისი ქმრის მიერ ნაჩუქარი ყველა საჩუქარი დაებრუნებინა, რადგან ქმარმა საკმაოდ დიდი თანხა აიღო და მიითვისაт. პაშამ მისთვის საკუთარი ოქროს სამაჯურისა და ლალისთვლიანი ბეჭდის მიცემა გადაწყვიტა, მაგრამ ეს ის სამკაულები არ იყო. ბოლოს და ბოლოს ქალმა ეს სამკაულების წაიღო და კიდევ სხვაც.

ეს ყველაფერი კოლპაკოვის თვალწინ ხდებოდა. მომღერლის ასეთი დამცირების შემყურე კოლპაკოვი წამოიძახებს: „არა, მე ამას საკუთარ თავს ვერასდროს ვაპატიებ! ვერასდროს ვაპატიებ! მომშორდი… ნაგავო! — უყვიროდა ზიზღიანი ხმით პაშას და აკანკალეული ხელებით მის გაწევას ცდილობდა. — ის მის წინაშე მუხლებზე დადგომას აპირებდა და… ვის წინაშე? შენს წინაშე! ოჰ, ღმერთო ჩემო!“.

კოლპაკოვმა მომხდართან დაკავშირებით თავისი შეხედულება დააფიქსირა და წავიდა.

## ლიტერატურა 
* ანტონ ჩეხოვი გუნდის მომღერალი // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
* „Научное слово“, 1904, № 3, стр. 162.

## ინტერნეტ-რესურსები 
* გუნდის მომღერალი, ორიგინალური რუსული ტექსტი
* , ორი ინგლისურენოვანი თარგმანი.
* მოთხრობა გუნდის მომღერალი 

## სქოლიო
კატეგორია:ანტონ ჩეხოვის მოთხრობები
ბურაქ დაქაქი

**ბურაქ დაქაქი** (; დ. 18 ივნისი, 1998) — თურქი მსახიობი. ცნობილი გახდა ისტორიული ტელესერიალიდან „დიდებული საუკუნე: ქიოსემი“.

## ბიოგრაფია
ბურაქი დაიბადა 1998 წლის 18 ივნისს  ქალაქ ანკარაში. იგი პირველად 2008 წელს გადაიღეს ერთ-ერთ რეკლამაში.

მისი მონაწილეობით გადაღებული ცნობილი ტელესერიალებია „ჩემი სახელია გულთეფე“ და „დიდებული საუკუნე: ქიოსემი“, სადაც ასრულებს უფლისწულ მეჰმეთის, სულთან აჰმედის მეორე ვაჟის როლს.

## ფილმოგრაფია
## რესურსები ინტერნეტში
*   
*ბურაქ დაქაქი Instagram-ზე

კატეგორია:თურქი მსახიობები
კატეგორია:დაბადებული 1998
კატეგორია:დაბადებული 18 ივნისი
კატეგორია:ცოცხალი ადამიანები
Awake (Dream Theater-ის ალბომი)

***Awake*** — ამერიკული პროგრესული მეტალ-ჯგუფ Dream Theater-ის მესამე სტუდიური ალბომი, რომელიც გამოვიდა 1994 წლის 4 ოქტომბერს, ლეიბლზე East West Records. ეს არის ჯგუფის უკანასკნელი ალბომი კლავიშისტ კევინ მურის მონაწილეობით, რომელმაც კოლექტივი ჩაწერის დროს დატოვა.

მასალის დიდი ნაწილი იწერებოდა 1994 წლის თებერვლის-აპრილის სესიებისა. ლეიბლი ამ პერიოდში ჯგუფისგან ითხოვდა *Images and Words*-ის მსგავსი დისკის შექმნას, რომელშიც შევიდოდა „Pull Me Under“-ის მსგავსი წარმატებული სიმღერა. ლეიბლის მხრიდან აგრეთვე იყო მოთხოვნა უფრო მეტად მძიმე მეტალის მქონე ჟღერადობის ჩანაწერზე, რომელიც კარგად გაიყიდებოდა. ალბომი იწერებოდა ჯონ პერდელის და დუეინ ბერონის თანაშემწეობით, რომლებიც მუშაობდნენ პროდიუსერის და ხმის ინჟინერის სახით. დისკის გარეკანი შექმნილია ჯგუფის წევრების მიერ და შეიცავს ვიზუალურ ციტირებებს ალბომის ტექსტებიდან.

გამოცემის შემდეგ ალბომს არაერთგვაროვანი შეფასებები ახლდა, თუმცა გვიანდელ პერიოდში მას უფრო კეთილგანწყობილად განიხილავდნენ. *Billboard* 200-ში დისკი #32 პოზიციამდე ავიდა - რაც მისთვის იყო *Systematic Chaos*-ამდე ყველაზე დიდი რეკორდი (უკანასკნელი #19 პოზიციას იკავებდა). სინგლების სახით გამოიცა „Lie“, „Caught in a Web“ და „The Silent Man“, თუმცა მათ წარმატება არ ჰქონიათ. ლეიბლისთვის დისკი წარუმატებელი იყო, რის გამოც შემდეგ ალბომზე მუშაობისას Dream Theater-ს კიდევ უფრო მკაცრად მოსთხოვეს რადიოსთვის განკუთვნილი და კომერციული სიმღერების მომზადება.

მიუხედავად იმისა, რომ სასათაურო სიმღერა ალბომზე არ არის, სიტყვა  *awake* ჟღერს „Innocence Faded“-ში და „The Silent Man“-ში.

## სიმღერების სია
## პერსონალი
;Dream Theater
*ჯეიმზ ლაბრი - წამყვანი ვოკალი
*ჯონ პეტრუჩი - გიტარა, ბეკ-ვოკალი
*კევინ მური - კლავიშებიანი საკრავები, ვოკალი „Space-Dye Vest“-ში
*ჯონ მაიანგი - ბას-გიტარა
*მაიკ პორტნოი - დასარტყმელი საკრავები, პერკუსია, ბეკ-ვოკალი „The Mirror“-ში

## ჩარტები
## სერტიფიცირებები
## სქოლიო 
კატეგორია:1994 წლის ალბომები
კატეგორია:Dream Theater-ის ალბომები
კატეგორია:East West Records-ის ალბომები
კატეგორია:ალბომები დუეინ ბერონის პროდიუსერობით
კატეგორია:ალბომები ჯონ პერდელის პროდიუსერობით
Do Not Disturb

***Do Not Disturb*** — ბრიტანული პროგრესული როკ-ჯგუფ Van der Graaf Generator-ის მეცამეტე სტუდიური ალბომი. გამოიცა 2016 წლის 30 სექტემბერს. დისკი გამოუშვა ლეიბლმა Esoteric Recordings.

## სიმღერების სია
## პერსონალი
*პიტერ ჰემილი – ვოკალი, ფორტეპიანო, გიტარა
*ჰიუ ბენტონი – ორგანი, ბას-გიტარა, კლავიშებიანი საკრავები, აკორდეონი, გლოკენშპილი
*გაი ევანზი – დასარტყმელი საკრავები, პერკუსია

## სქოლიო
კატეგორია:Van der Graaf Generator-ის ალბომები
კატეგორია:2016 წლის ალბომები
კატეგორია:პროგრესული როკ-ალბომები
კატეგორია:Esoteric Recordings-ის ალბომები
Machine Gun Kelly

**რიჩარდ კოლსონ ბეიკერი**  უფრო ცნობილი, როგორც **Machine Gun Kelly** ან **MGK** (დ. 22 აპრილი, 1990. ფსევდონიმი მან აიღო ცნობილი განგსტერის ჯორჯ „ტყვიამფრქვევი“ კელის საპატივცემოდ. იგი ცნობილი გახდა პირველი ოთხი მიქსტეიპის გამოცემის შემდეგ – *Stamp Of Approval* (2006), *Homecoming* (2008), *100 Words and Running* (2010) და *Lace Up* (2010). 2012 წელს მისი ფოტო გამოჩნდა ჟურნალ XXL-ის ყდაზე. 2011 წელს მან ხელი მოაწერა კონტრაქტს კომპანია Young and Reckless Clothing-თან.

## ბავშვობა 
კოლსონი დაიბადა 1990 წლის 22 აპრილს აშშ-ში, ქალაქ ჰიუსტონში (ტეხასი) მისიონერების ოჯახში. მშობლებთან ერთად იგი ცხოვრობდა გერმანიაში და ეგვიპტეში, შემდგომ კი – ჩიკაგოში, დენვერში და კლივლენდში. კოლსონმა არაბული ენა უფრო სწრაფად შეისწავლა, ვიდრე ინგლისური. რეპის მოსმენა დაიწყო 6 წლის ასაკში, როდესაც ცხოვრობდა დენვერში. პირველ და საყვარელ შემსრულებლებად ასახელებს DMX-ს და Ludacris-ს. როდესაც 18 წლის იყო, რეპერს გაუჩნდა ქალიშვილი, სახელად კესი.

## კონტრაქტი Bad Boy Records/Interscope Records-თან 
MGK ხელმოწერილ იქნა ლეიბლებზე Bad Boy Records და Interscope-ზე ჯიმი აიოვინის და Puff Daddy-ს მიერ 2011 წლის 3 აგვისტოს. იმავე წლის 27 სექტემბერს გამოვიდა სინგლი „Wild Boy“, რომელიც ჩაიწერა რეპერ Waka Flocka Flame-სთან ერთად. სიმღერა „Invincible“ გამოიყენებოდა HTC ReZound-ის რეკლამისთვის. იგი აგრეთვე გახდა „Wrestlemania XXVIII“-ის ოფიციალური სიმღერა.

## დისკოგრაფია 
;სტუდიური ალბომები

* *Lace Up* (2012)
* *General Admission* (2015)
* *Bloom* (2017)

### მინი-ალბომები 
### მიქსტეიპები 
* *Unstoppable* (2006)
* *Stamp Of Approval* (2007)
* *Certified* (2008)
* *Homecoming* (2009)
* *100 Words And Running* (2010)
* *Lace Up: The Mixtape* (2010)
* *Rage Pack* (2011)
* *EST 4 Life* (2012)
* *Black Flag* (2013)
* Fuck It (2015)

### სინგლები 
## მუსიკალური ვიდეოები 
* 2010: Alice in Wonderland
* 2010: *Chip Off The Block*
* 2011: *Wild Boy*
* 2012: *Invincible*
* 2012: *See My Tears*
* 2012: *Stereo*
* 2013: *All Black Tuxedos*
* 2013: *Skate Cans*
* 2013: *Breaking News*
* 2014: Mind Of A Stoner (feat. Wiz Khalifa)
* 2014: Halo
* 2014: Sail
* 2014: Free The Madness
* 2014: Wanna Ball
* 2014: Raise the Flag
* 2015: Till I Die
* 2015: Against the World
* 2015: A little more
* 2015: Blue Skies
* 2015: Almost
* 2015: State of Mind
* 2015: World Series
* 2015: Gone
* 2016: Alpha Omega
* 2016: Spotlight (feat. Lzzy Hale)
* 2016: All Night Long
* 2016: 4th Coast Freestyle
* 2016: Young Man ft. Chief Keef
* 2016: Bad Things w/ Camila Cabello \
* 2017: Doe Boy & Machine Gun Kelly "Gang"
* 2017: Dopeman
* 2017: No More Sad Songs (Little Mix feat. MGK)
* 2017: At My Best (feat. Hailee Steinfeld)
* 2017: The Gunner
* 2017: Trap Paris ft. Quavo, Ty Dolla $ign 

## რესურსები ინტერნეტში 
* ოფიციალური საიტი
* 
* 

## სქოლიო 
კატეგორია:ამერიკელი რეპერები
კატეგორია:დაბადებული 22 აპრილი
კატეგორია:დაბადებული 1990
კატეგორია:მსახიობები ანბანის მიხედვით
კატეგორია:ცოცხალი ადამიანები
ტარზანი

**ტარზანი** (Tarzan, იგივე **ჯონ კლეიტონი**, **ვიკონტ გრეისტოკი**) — გამოგონილი პერსონაჟი, რომელიც აფრიკის ჯუნგლებში გაზარდეს მაინუმებმა. მოგვიანებით იგი დაუბრუნდა საზოგადოებას, მაგრამ ვერ შეეგუა და მშობლიურ ტყეებს დაუბრუნდა გმირი მოგზაურის სახით. ტარზანის შესახებ რომანების ავტორია ედგარ რაის ბეროუზი. პირველი რომანი იყო „ტარზანი, მაიმუნების ნაშვილები“, რომელიც ჟურნალში პირველად დაიბეჭდა 1912 წელს, ხოლო წიგნის სახით - 1914 წელს. შემდგომში გამოიცა 25 რომანი, რომელთა ნაწილი სხვადასხვა ავტორმა ბეროუზის ნებართვით შექმნა. 

## რესურსები ინტერნეტში
* ედგარ რაის ბეროუზისადმი მიძღვნილი საიტი
* ელექტრონული წიგნები Project Gutenberg-ზე 

კატეგორია:ტარზანი
კატეგორია:ტარზანის პერსონაჟები
კატეგორია:ფენტეზი წიგნები სერიის მიხედვით
კატეგორია:გამოგონილი პერსონაჟები
უნტერ-ოფიცერი პრიშიბეევი

**უნტერ-ოფიცერი პრიშიბეევი** () — ანტონ ჩეხოვის მოთხრობა, რომელიც 1885 წელს დაიწერა. პირველად, 1885 წლის 18 ოქტომბერს, გაზეთ „პეტერბურგის გაზეთის“-ს 273-ე ნომერში გამოქვეყნდა.

## გამოქვეყნება
ნაწარმოები პირველად, 1885 წლის 18 ოქტომბერს, გაზეთ „პეტერბურგის გაზეთის“-ს 273-ე ნომერში „ფრთიანი ჩანაწერების“ განყოფილებაში გამოქვეყნდა, სახელწოდებით „შარისთავი“ და ხელმოწერით ა. ჩეხონტე. ჩეხოვმა მოთხრობა ახალი სახელწოდებით 1899-1901 წლებში ადოლფ მარქსის მიერ გამოცემულ თხზულებათა მეორე ტომში შეიტანა.

ჩეხოვის სიცოცხლეშივე მოთხრობა ბულგარულ, გერმანულ, სერბო-ხორვატულ და ჩეხურ ენებზე ითარგმნა.

## ისტორია
მოთხრობა უნტერ-ოფიცერი პრიშიბეევი თავდაპირეველად, ჟურნალ „Осколки“-სთვის დაიწერა, მაგრამ მისმა რედაქტორმა ნიკოლაი ლეიკინმა მოთხრობას ზედმეტად გაწელილი და არასაკმარისად სასაცილო, „მშრალი“ უწოდა. ლეიკინმა ნაწარმოების საკუთარი შემცირებული ვარიანტი მოამზადა, მაგრამ ის ცენზურამ დაიწუნა. ლეიკინის რჩევის გათვალისწინებით, ჩეხოვმა ნაწარმოები *სანქტ-პეტერბურგის გაზეთში* გააგზავნა, სადაც ცენზურასთან დაკავშირებული პრობლემა არ არსებობდა. იქ მოთხრობა სახელწოდებით „შარისთავი“ გამოქვეყნდა.

ნაწარმოების პეტერბურგის გაზეთში დაბეჭდილ ვერსიაში, ჩეხოვმა მოქმედების თარიღი შეცვალა (3 აგვისტოს ნაცვლად, 3 სექტემბერი) და პრიშიბეევის ხასიათი დაარბილა. დაასრულა სცენა, სადაც მიროვოი პრიშიბეევს „შენობით“ საუბრის ნაცვლად „თქვენობით“ საუბარს ასწავლის: „თუკი სულელ ადამიანს ვერ სცემ, შენივე სულის ცოდვა იქნება. განსაკუთრებით თუკი საქმეს ... თუკი უწესრიგობა...“.

## შინაარსი
უნტერ-ოფიცერი პრიშიბეევს ძველი სამხედრო ჩვევის გამო, ყველგან და ყოველთვის მისი გაგებით „წესრიგის“ აღდგენის გამო პოლიციასთან უსიამოვნება შეემთხვევა.

## ლიტერატურა 
ანტონ ჩეხოვი უნტერ-ოფიცერი პრიშიბეევი // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.

## ინტერნეტ-რესურსები 
* უნტერ-ოფიცერი პრიშიბეევი - ორიგინალური რუსულ ტექსტი.
* , კონსტანს გარნეტის ინგლისურენოვანი თარგმანი.

## სქოლიო
კატეგორია:ანტონ ჩეხოვის მოთხრობები
ჟანდუისი

**ჟანდუისი** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 141 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ მედიუ-უესტის შემადგენლობაში.

2010 წლის მონაცემებით, მოსახლეობა 5 345 ადამიანს შეადგენდა, მოსახლეობის სიმჭიდროვე 17.53 კმ²-ზე. ფართობი 304 901 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
გრძელი კანიონი

**გრძელი კანიონი** () — დატბორილი კარიერი, რომელიც მდებარეობს კამენსკის რაიონის ტერიტორიაზე, როსტოვის ოლქი, რუსეთის ფედერაცია, კამენსკ-შახტინსკიან 30 კილომეტრში, კანიონის სიგრძეა 2 კილომეტრი და 200 მეტრი, საშუალო სიღრმე 30 მეტრი, ხოლო მაქსიმალური - 50 მეტრი.

## ისტორია 
გრძელი კანიონის ადგილზე ადრე მდებარეობდა კარიერი, სადაც მოიპოვებდნენ ქვას. 1970-იან წლებში, ექსკავატორით მიმდინარე სამუშაოების დროს, მოხდა გაუთვალისწინებელი რამ, ექსკავატორის ჩამჩამ გამოავლინა მიწისქვეშა წყლის ძარღვი, რის გამოც მთელი კარიერი დაიტბორა წყლით. კარიერის ტერიტორია ისე სწრაფად შეივსო წყლით, რომ სამუშაო ჯგუფმა ვერ მოახერხა ტექნიკის გადარჩენა, სამუშაო ტექნიკაც დაიფარა წყლით და დღესაც წარმოქმნილი ტბის ფსკერზე იმყოფება.

## აღწერა 
გრძელი კანიონი ითვლება როსტოვის ოლქის ობიექტებს შორის ყველაზე დიდი დატბორლ კარიერად. მის ტერიტორიაზე ჩამოყალიბდა ტბა, რომლის სიგრძე 2 კილომეტრი და 200 მეტრია. კარიერი მდებარეობს დასახლება ჩისტოოზიორნოდან სამხრეთ-დასავლეთით 6 კილომეტრზე და ქალაქ კამენსკ-შახტინსკიდან 10 კილომეტრში სამხრეთ-აღმოსავლეეთით. ტბის ყველაზე დიდი სიგანეა 100 მეტრი, ტბა საზრდოობს მიწისქვეშა წყაროებით. წყალი მასში რჩება ყოველთვის გრილი, ასევე მაღალი ტემპერატურის პირობებშიც კი. გრძელი კანიონის ნაპირები კლდოვანი და ციცაბოა, რომელთა სიმაღლეც შეადგენს 40 მეტრს.

## რესურსები ინტერნეტში 
* [Длинный каньон на Викимапии](http://wikimapia.org/#lang=ru&lat=48.252112&lon=40.309868&z=12&m=b&show=/14957799/ru/Длинный-карьерный-пруд-(Долгий-каньон))

## სქოლიო
კატეგორია:როსტოვის ოლქის ღირსშესანიშნაობები
ჩუკულის მთავარანგელოზთა ეკლესია

**ჩუკულის მთავარანგელოზის ეკლესია**, *ეკლესია მუჩპა, მუჩბა-ლანშაში* — არქიტექტურული ძეგლი ლენტეხის მუნიციპალიტეტის სოფელ ჩუკულში. თარიღდება IX-X საუკუნეებით.  

ეკლესია დარბაზულია, დგას დახრილ რელიეფზე აგებულ ცოკოლზე. ნაგებია ფლეთილი ქვით და შემოსილია შირიმის ქვის პერანგით. დუღაბად გამოყენებულია კირისა და ქვიშის ნარევი. ცოკოლი ნაგებია ფიქალისა და ფლეთილი ქვის მასიური ლოდებით. ტაძარში შესასვლელი კარი სამხრეთითაა. სამხრეთისვე კედელზე დატანებულია ერთი სარკმელი. დასავლეთ და აღმოსავლეთ კედელზეც თითო სარკმელია. ტაძარი სავარაუდოდ გადახურული იყო ლორფინით, თუმცა მისი ფრაგმენტები ვერ ფიქსირდება. ინტერიერში კედლის მხატვრობის კვალი ჩანს. ტაძარი ადგილობრივი მოსახლეობის მიერ გადაიხურა თუნუქით. ინტერიერში გაკეთდა ხის ჭერი და დაიგო ხის იატაკი.

## რესურსები ინტერნეტში 
## სქოლიო
კატეგორია:ლენტეხის მუნიციპალიტეტის ტაძრები
კატეგორია:კულტურული მემკვიდრეობის ძეგლები რაჭა-ლეჩხუმისა და ქვემო სვანეთის მხარეში
კატეგორია:IX საუკუნის ეკლესიები
Shady Records

**Shady Records** — ამერიკული ხმისჩამწერი ლეიბლი, დაარსებული 1999 წელს რეპერ ემინემის და მენეჯერ პოლ როზენბერგის მიერ. სახელწოდება შეიძინა ემინემის წარმატებული ალბომის *The Slim Shady LP* მიხედვით.

დაარსებიდან Shady Records-მა გააფორმა კონტრაქტი ცამეტ შემსრულებელთან, ამჟამად კი რვას პატრონობს. იგი აგრეთვე მონაწილეობს რადიოსადგურ Shade 45-ის ბიზნესში და ჟურნალ *XXL*-ის მეშვეობით საკუთარ გამოცემას ბეჭდავს. იყო პერიოდი, როდესაც ემინემს და სხვა შემსრულებლებს ჰქონდა უთანხმოებები Royce da 5'9"-თან, ლეიბლთან Murder Inc. და ჟურნალთან *The Source*.

ლეიბლის წარმატების ერთ-ერთი ეტაპი იყო ტურნეების სერია Anger Management და კომპილაციური *Eminem Presents: The Re-Up*. ფილმის „მერვე მილი“ საუნდტრეკის ჩაწერაში მონაწილეობდა როგორც ემინემი (რომელმაც მისთვის ჩაწერა შემდგომში წარმატებული „Lose Yourself“, ასევე hady Records-ის რამდენიმე შემსრულებელი. აღნიშნული ჩანაწერი აღინიშნა ოსკარით, რაც ჰიპ-ჰოპის ჟანრში სიმღერისთვის ყველაზე დიდი წარმატება იყო.

ლეიბლის შემსრულებლებს წლების განმავლობაში RIAA-სგან მიღებული აქვთ მრავალი პლატინის ან უფრო მაღალი სტატუსი - 24 გამოცემული ალბომიდან 18-ის შემთხვევაში (ემინემის ჩანაწერის გარდა). შემსრულებლებს შორის არიან ემინემი, D12, Slaughterhouse, Yelawolf, Bad Meets Evil, Westside Gunn, Conway, & Hall N' Nash, ხოლო ყოფილი კლიენტები არიან 50 Cent, ობი ტრაისი, Stat Quo, ბობი კრიკუოტერი და Cashis.

## შემსრულებლები
### ამჟამინდელი
### ყოფილი შემსრულებლები
### ამჟამინდელი პროდიუსერები
*ემინემი
*Mr. Porter
*ჯეფ ბასი
*ლუის რესტო

## დისკოგრაფია
აქ წარმოდგენილია ყველა ალბომი, რომელიც Shady Records-ზე გამოვიდა Interscope Records-ის დისტრიბუციით. სხვადასხვა შემთხვევაში მითითებულია დამატებითი ლეიბლი.

[thumb|right|ემინემის რეპ-კოლექტივი [D12, ლეიბლზე გამოსცა 2 ალბომი.]]
[180px|thumb|right|[ობი ტრაისი - გამოსცა ორი ალბომი და ლეიბლი 2008 წელს დატოვა.]]

## რესურსები ინტერნეტში
* ოფიციალური საიტი

## სქოლიო
კატეგორია:ამერიკული ლეიბლები
კატეგორია:Shady Records-ის შემსრულებლები
კატეგორია:ემინემი
თავზეხელაღებული (1995 წლის ფილმი)

***თავზეხელაღებული*** (Desperado) — 1995 წლის ამერიკული თანამედროვე მოქმედებითი ვესტერნი, რომლის სცენარის ავტორი, პროდიუსერი და რეჟისორია რობერტ როდრიგესი. იგი არის 1992 წლის ფილმ „ელ მარიაჩის“ გაგრძელება და მეორე როდრიგესის „მექსიკური ტრილოგიის“ სერიაში. მთავარ როლს ასრულებს ანტონიო ბანდერასი. იგი განასახიერებს მარიაჩის, რომელიც ცდილობს, შური იძიოს მისი საყვარელის მკვლელ ნარკობარონზე. ფილმის ჩვენება გაიმართა კონკურსგარეშე კანის კინოფესტივალზე, 1995 წელს. ტრილოგიის უკანასკნელი ნაწილი იყო „ერთხელ მექსიკაში“ (2003). აშშ-ში „თავზეხელაღებულის“ შემოსავალმა 25.4 მილიონი აშშ დოლარი შეადგინა.

### მუსიკა
## რესურსები ინტერნეტში
* 
* 
* 
* 
* 

## სქოლიო
კატეგორია:1995 წლის ფილმები
კატეგორია:ამერიკული ფილმები
კატეგორია:რობერტ როდრიგესის ფილმები
კატეგორია:Columbia Pictures-ის ფილმები
ბუგეულის ღვთისმშობლის ეკლესია

300px|მინი
**ბუგეულის ღვთისმშობლის ეკლესია** — ეკლესია ამბროლაურის მუნიციპალიტეტის სოფელ ბუგეულში. თარიღდება XIV-XV საუკუნეებით. 

ეკლესია ერთნავიანია. შემოსილია რუხი ფერის უხეშად გათლილი ნათალ ქვიშაქვის კვადრებით. სამხრეთ და დასავლეთ კარებს, ისევ როგორც ამავე ფასადებისა და აღმოსავლეთ ფასადის სარკმლებს, მოჩუქურთმებული საპირეები ამკობს. შიგნით ეკლესიის კედლები, კამარა და კონქი მთლიანად დაფარული XVI-XVII საუკუნეების ფრესკული მხატვრობით. მხატვრობაში ტრადიციულ რელიგიურ სიუჟეტებთან ერთად მრავლად არიან წარმოდგენილი საერო პირებიც. 

ჩრდილოეთ ფასადის წარწერიდან ჩანს, რომ ეკლესია 1837 წელს შეუკეთებიათ. 1991 წლის 29 აპრილის მიწისძვრის დროს ეკლესია დაინგრა. 

ბუგეულის ღვთისმშობლის ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა 
## სქოლიო
კატეგორია:ამბროლაურის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:XIV საუკუნის ეკლესიები
გრენლანდიის ეროვნული საფეხბურთო ნაკრები

**გრენლანდიის ეროვნული საფეხბურთო ნაკრები **წარმოადგენს გრენლანდიას საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს გრენლანდიის ფეხბურთის ასოციაცია. ჩამოყალიბდა 1971 წელს. გრენლანდია არის ConIFA-ს წევრი, რომელშიც ერთიანდებიან ფიფა-ს მიერ უარყოფილი ქვეყნების ფეხბურთის ფედერაციები, შესაბამისად მონაწილეობას ღებულობს მის მიერ მოწყობილ ტურნიერებში. პირველი მატჩი გრენლანდიის საფეხბურთო ნაკრებმა ითამაშა ფარერის კუნძულების წინააღმდეგ, რომელშიც 6-0 დამარცხდა.

## რესურსები ინტერნეტში
*ოფიციალური საიტი 
*ოფიციალური მატჩების სია 
*გრენლანდიის ფეხბურთი

## სქოლიო
კატეგორია:ევროპის ეროვნული საფეხბურთო ნაკრებები
კატეგორია:ჩრდილოეთ ამერიკის ეროვნული საფეხბურთო ნაკრებები
კატეგორია:გრენლანდიის ეროვნული სპორტული ნაკრებები
კატეგორია:გრენლანდიის ფეხბურთი
Sting: The Videos

***Sting: The Videos*** — ინგლისელი მუსიკოს სტინგის 1988 წლის კომპილაციური ვიდეო ალბომი. მასში შეტანილია მუსიკოსის იმ დროისთვის ორი ალბომის *The Dream of the Blue Turtles* და *Nothing Like the Sun* სიმღერების ოფიციალური ვიდეოები. კომპილაცია გამოვიდა ლაზერული დისკის, ვიდეო-დისკის და VHS ფორმატებში.

## სიმღერების სია
#„If You Love Somebody Set Them Free“ 
#„Fortress Around Your Heart“
#„Love Is The Seventh Wave“ 
#„Russians“ 
#„Bring On the Night“ (ამავე სახელწოდების  საკონცერტო ალბომიდან და ფილმიდან)
#„We'll Be Together“ 
#„Be Still My Beating Heart“ 
#„Englishman In New York“ 
#„Fragile“ 
#„They Dance Alone (Gueca Solo)“

## რესურსები ინტერნეტში
* 

კატეგორია:სტინგის ვიდეო ალბომები
კატეგორია:1988 წლის ვიდეო ალბომები
კატეგორია:A&M Records-ის ვიდეო ალბომები
ადამიანი ობობა: დაბრუნება

„***ადამიანი ობობა: დაბრუნება***“ () — 2017 წლის ამერიკული სუპერგმირული ფილმი Marvel Comics-ის პერსონაჟ ადამიან ობობას შესახებ. იგი გადაიღეს Columbia Pictures-მა და Marvel Studios-მა, ხოლო დისტრიბუტორია Sony Pictures Releasing. „დაბრუნება“ არის რიგით მეორე გადატვირთვა ამ პერსონაჟთან დაკავშირებული ფილმების სერიაში და მეთექვსმეტე ფილმი Marvel-ის კინოსამყაროში. მისი რეჟისორია ჯონ უოტსი, ხოლო სცენარის ავტორები – ჯონათან გოლდსტაინი, ჯონ ფრენსის დეილი, ჯონ უოტსი, კრისტოფერ ფორდი, კრის მაკ-კენა და ერიკ სომერსი. მთავარ როლებს ასრულებენ ტომ ჰოლანდი, მაიკლ კიტონი, ჯონ ფავრო, ზენდეია, დონალდ გლოვერი, ტაინ დეილი, მარისა ტომეი და რობერტ დაუნი უმცროსი. ფილმის სიუჟეტის მიხედვით, პიტერ პარკერი ცდილობს სკოლის ცხოვრება და ადამიანი ობობის სახით მოქმედება ერთმანეთს შეუთავსოს და უპირისპირდება მტაცებელს.

2015 წლის თებერვალში Marvel Studios-ს და Sony-ს შორის მიღწეული იქნა შეთანხმება, რომ ადამიანი ობობა დაემატებოდა Marvel-ის კინოსამყაროს. ივნისში ჰოლანდმა მიიღო პარკერის როლი, ხოლო ტომეის როლზე შერჩევის შემდეგ უოტსი გახდა რეჟისორი. დეილიმ და გოლდსტაინმა დაიწყეს სცენარზე მუშაობა. 2016 წლის აპრილში ცნობილი გახდა ფილმის სრული სახელწოდება, ისევე, როგორც მონაწილე მსახიობების სია, დაუნის ჩათვლით. ძირითადი გადაღებები მიმდინარეობდა 2016 წლის ივნისიდან Pinewood Atlanta Studios-ში (ფეიეტი, ჯორჯიის შტატი) და გაგრძელდა ნიუ-იორკში, ხოლო დასრულდა ბერლინში, ოქტომბერში. გადაღების დროს ცნობილი გახდა, რომ უოტსი, ფორდი, მაკ-კენა და სომერსი აგრეთვე მუშაობდნენ სცენარზე და მსახიობთა გუნდის სხვა დეტალებიც გამოცხადდა.

ფილმის პრემიერა გაიმართა ჰოლივუდში, 2017 წლის 28 ივნისს. კინოთეატრებში იგი გამოვიდა 2017 წლის 7 ივლისს, 3D, IMAX და IMAX 3D ფორმატებში. მსოფლიო მასშტაბით შემოსავალმა 874,4 მილიონ აშშ დოლარზე მეტი შეადგინა. მუსიკის ჩაწერა დაიწყო 2017 წლის 11 აპრილს. საუნდტრეკი შეიცავს „ადამიან-ობობის“ თემას 1967 წლის ტელესერიალიდან. დისკი მუსიკით გამოვიდა Sony Masterworks-ზე, 2017 წლის 7 ივლისს.

## რესურსები ინტერნეტში
* 
* 
* 

## სქოლიო
კატეგორია:2010-იანი წლების მოქმედებითი ფილმები
კატეგორია:2010-იანი წლების სათავგადასავლო ფილმები
კატეგორია:2010-იანი წლების კომედიური ფილმები
კატეგორია:2010-იანი წლების სუპერგმირული ფილმები
კატეგორია:2017 წლის ფილმები
კატეგორია:2017 წლის 3D ფილმები
კატეგორია:ამერიკული მოქმედებითი კომედიური ფილმები
კატეგორია:ამერიკული კომედიური სამეცნიერო ფანტასტიკური ფილმები
კატეგორია:ამერიკული ფილმები გარდამავალი ასაკის შესახებ
კატეგორია:ამერიკული ფილმები უმაღლესი სკოლის შესახებ
კატეგორია:ამერიკული სამეცნიერო ფანტასტიკური მოქმედებითი ფილმები
კატეგორია:Columbia Pictures-ის ფილმები
კატეგორია:ჯონ უოტსის ფილმები
კატეგორია:ფილმები მაიკლ ჯაკინოს მუსიკით
კატეგორია:IMAX-ის ფილმები
კატეგორია:Marvel-ის კინოსამყაროს ფილმები
კატეგორია:ფილმები ადამიანი ობობის შესახებ
კატეგორია:სუპერგმირული კომედიური ფილმები
კატეგორია:ფილმები სუპერგმირი მოზარდების შესახებ
კატეგორია:ნიუ-იორკში გადაღებული ფილმები
კატეგორია:ფილმები ნიუ-იორკის შესახებ
კატეგორია:ამერიკული ფილმები საშუალო სკოლის შესახებ
კატეგორია:2010-იანი წლების ფილმები საშუალო სკოლის შესახებ
ტაილერ პოუზი

**ტაილერ გარსია პოუზი** (დ. 18 ოქტომბერი, 1991, სანტა-მონიკა, კალიფორნია, აშშ) — მსახიობი, მუსიკოსი, პროდიუსერი და რეჟისორი. ყველაზე მეტად ცნობილია MTV-ის ტელესერიალ „თინეიჯერ მგელში“ განსახიერებული სკოტ მაკ-კოლის როლით.

დედამისი იყო სინდი გარსია პოუზი, ხოლო მამა - ჯონ პოუზი. 
დედა გარდაიცვალა 2014 წელს და „თინეიჯერი მგლის“ მეხუთე სეზონი მის ხსოვნას მიეძღვნა.

სამსახიობო კარიერა ტაილერმა 2000-იანებში დაიწყო. „თინეიჯერ მგელში“, შესრულებული როლის გარდა, იგი აგრეთვე მეხუთე სეზონის თანაპროდიუსერი გახდა.

## რესურსები ინტერნეტში
* 
* 

## სქოლიო
კატეგორია:ამერიკელი მსახიობები
კატეგორია:ამერიკელი კინოპროდიუსერები
კატეგორია:ამერიკელი მუსიკოსები
კატეგორია:ამერიკელი რეჟისორები
კატეგორია:დაბადებული 18 ოქტომბერი
კატეგორია:დაბადებული 1991
კატეგორია:მსახიობები ანბანის მიხედვით
კატეგორია:ცოცხალი ადამიანები
სევერიან ივარდავა

**სევერიან ივარდავა** — პირველი ქართველი პარაშუტისტი, ინსტრუქტორ- პარაშუტისტი, სამხედრო მფრინავი, სამამულო ომის მონაწილე, პოლკოვნიკი. 1932 წლის 10 მაისს სევერიან ივარდავამ ყირიმის ცაში პირველად შეასრულა 800 მეტრის სიმაღლიდან დაშვება.მეორე მსოფლიო ომის დროს, იგი იყო სამხედრო საჰაერო დივიზიის შტაბის უფროსი, რომელიც დისლოცირებული იყო ქალაქ მურმანსკში.

1934 წლის 12 სექტემბერს, ყირიმში, ქალაქ კაჩას სამხედრო აეროდრომზე, სევერიან ივარდავას მომზადებული ჯგუფმა, რომელშიც შედიოდა ოთხი ქალი - მარგალიტა გოგებაშვილი (სევერიან ივარდავას მეუღლე); გალინა ტარასენკო; ნ პანოვა და ნ. ჩეკასინა - შეასრულა პარაშუტიდან გადმოხტომა.

## რესურსები ინტერნეტში
*http://dspace.nplg.gov.ge/handle/1234/210313

კატეგორია:დაბადებული 1902
კატეგორია:გარდაცვლილი 1970
კატეგორია:ქართველი მფრინავები
მამუკა ბატონიშვილი

**მამუკა ბატონიშვილი** (*ბაგრატიონი*) (დ. დაახლოებით 1610-იანები — გ.  1654) — იმერეთის სამეფოს პოლიტიკური მოღვაწე,   გიორგი III-ის ძე. 

მამუკა ძმის, ალექსანდრე III-ის მმართველობის პერიოდში აქტიურად იყო ჩართული სახელმწიფო საქმეებში. 1630-იან წლებში იყო ქართლის მეფის, როსტომის, მემკვიდრე. 1640-იან წლებში სარდლობდა იმერელთა ჯარს. ებრძოდა ლევან II დადიანს. 1647 წელს ერთ-ერთ ბრძოლაში დამარცხებისას ტყვედ ჩაუვარდა დადიანს, რომელმაც ის დააბრმავა. დაბრმავებული მამუკა ბატონიშვილი ტყვეობაში გარდაიცვალა, 1654 წელს. 

## რესურსები ინტერნეტში
* http://ka.rodovid.org/wk/პიროვნება:690267

კატეგორია:გარდაცვლილი 1654
კატეგორია:იმერეთის სამეფოს ბაგრატიონები
კატეგორია:ქართველი მხედართმთავრები
კატეგორია:მოკლული ქართველები
კატეგორია:დაბადების წელი უცნობია
უპანემა

**უპანემა** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან - მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ მედიუ-უესტის შემადგენლობაში.

2010 წლის მონაცემებით, მოსახლეობა 12 992 ადამიანს შეადგენდა, მოსახლეობის სიმჭიდროვე 14.87 კმ²-ზე. ფართობი 873 934 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
სანაძლეო (მოთხრობა)

**სანაძლეო** () — ანტონ ჩეხოვის მოთხრობა, რომელიც 1888 წლის 30 დეკემბერს დაიწერა. პირველად, 1889 წლის 1 იანვარს, გაზეთ „პეტერბურგის გაზეთი“-ს 355-ე ნომერში გამოქვეყნდა.

## ისტორია 
1888 წლის 17 დეკემბერს ანტონ ჩეხოვმა სერგეი ხუდეკოვისგან „პეტერბურგის გაზეთისათვის“ მოთხრობის შეკვეთა მიიღო, რომლის წერაც მან მალევე დაიწყო. ამის შესახებ მან წერილით შეატყობინა ალექსეი სუვორინს. 1888 წლის 22 დეკემბერს დაიწერა მოთხრობა „მეწაღე და უწმინდური ძალა“, რომელიც 1888 წლის 25 დეკემბერს „პეტერბურგის გაზეთში“ (№ 355, გვ. 2) გამოქვეყნდა. 1888 წლის 23 დეკემბერს ჩეხოვმა სუვორინს აცნობა, რომ „გუშინ ღამით“ მან დაიწყო ამ ზღაპრის წერა, ხოლო 1888 წლის 30 დეკემბერს ჩეხოვმა სუვორინს უკვე მზა მოთხრობა გაუგზავნა. 1889 წლის 1 იანვარს სამნაწილიანი მოთხრობა სატაურით „ზღაპარი“ გაზეთ „ახალ დროში“ (№ 4613, გვ. 1-2) დაიბეჭდა.

1901 წელს, ადოლფ მარქსის თხზულებათა კრებულში დასაბეჭდად გამზადებული მოთხრობის სახელი ჩეხოვმა „სანაძლეო“-თი შეცვალა, პირველ ორ თავში მრავალრიცხოვანი ცვლილებები შეიტანა. მაგალითად, მან შეცვალა იმ მწერლების სახელები, რომელთა წიგნებსაც საპყრობილეში გამომწყვდეული იურისტი კითხულობდა (შექსპირი, ბაირონი, ჰომეროსი, ვოლტერი, გოეთე), სიტყვით „კლასიკოსები“; მოაშორა ფრაზა: „მის მიერ წაკითხული ბოლო წიგნი სერვანტესის „დონ-კიხოტი“ იყო, ხოლო ბოლოს წინა ტოლსტოის „რაშია ჩემი რწმენა“.

ანტონ ჩეხოვის სიცოცხლეშივე მოთხრობა ბულგარულ, უნგრულ, პოლონურ და სერბო-ხორვატულ ენებზე ითარგმნა, 1880-იანი წლების ბოლოს ჩეხოვი „უიმედო, ნაღვლიან განწყობაზე“ იმყოფებოდა, რადგან „სანაძლეოს“ გმირები მთელ კაცობრიობას სძულს. ალექსანდრე გოლდენვეიზერმა 1901 წლის 16 სექტემბერს თავის დღიურში ჩაწერა, რომ მოთხრობა „სანაძლეო“ ლევ ტოლსტოის „ჩანაფიქრის ორიგინალურობითა და წერის ოსტატობით“.

## ეკრანიზაცია 
thumb|ჟ. რენოს მოთხრობა „უცნაური სანაძლეო“ ჟურნალში „Весь мiръ“, 1911 წელი
* „მზეს მოკლებული“ (1912, რეჟისორი ვ. კრივცოვი). ფილმი გადაღებულია ჟოზეფ რენოს მოთხრობა „უცნაური სანაძლეოს“ მიხედვით, რომელიც თავის მხრივ დაფუძნებულია ანტონ ჩეხოვის მოთხრობაზე „სანაძლეო“.
* „დუმილი“ (1961, რეჟისორი ბორის საგალი; სერიალ „ბინდის ზონს“ მე-2 სეზონის 25-ე ეპიზოდი).
* „დაუჯერებელი სანაძლეო, ან ასი წლის წინ მშვიდობიანად დასრულებული ჭეშმარიტი შემთხვევა“ (ნოველა „დაუჯერებელი სანაძლეო“) (1984, რეჟისორი ვლადიმერ მოტილი).
* „სანაძლეო“ (2004, რეჟისორი ა. ბოიარსკიხი).
* „სანაძლეო“ (2008, რეჟისორი ნ. პეტროვა).
* „სანაძლეო“ (2011, რეჟისორი კარო სარიკიანი).
* „სანაძლეო“ (2014, რეჟისორი ივან პერეკატოვი).
* „სანაძლეო“ (2015, რეჟისორი იულია კაპლუნი).

## ინტერნეტ-რესურსები 
* ანტონ ჩეხოვი „ზღაპარი“. (მოთხრობის პირველი გამოცემა) // გაზეთი „Новое время“, № 4613 от 1-го (13-го) января 1889 года. С. 1-2.
* მოთხრობა „სანაძლეო“-ს ტექსტი (მარქსის გამომცემლობის რედაქცია)
* მოთხრობის წაშლილი მესამე ნაწილის ტექსტი (გვ. 564)
* ინგლისურენოვანი თარგმანი (პროექტი „გუტენბერგი“)
* ჟ. რენოს მოთხრობა „უცნაური სანაძლეო“. // ჟურნალი „Весь мiръ“, № 26, 1911. С. 19-22.

## სქოლიო
კატეგორია:ანტონ ჩეხოვის მოთხრობები
ჰუგო დაისონი

**ჰუგო დაისონი** (ნამდვილი სახელი - **ჰენრი ვიქტორ დაისონ დაისონი**, დ. 7 აპრილი, 1896 — გ. 6 ივნისი, 1975) — ინგლისელი აკადემიკოსი. როგორც ქრისტიანული რწმენის მკვეთრმა მიმდევარმა, კლაივ ლუისზე იქონია გავლენა. 

დაისონი ცნობილია თავისი ლექციებით, მიუხედავად იმისა, რომ მნიშვნელოვანი ნაწარმოები, როგორც ასეთი, არ ჰქონია. მას ეკუთვნის ცნობილი ფრაზა „ო, ღმერთო, ოღონდ ელფები აღარ გვინდა“ - რომელიც წარმოითქვა ინკლინგების შეკრებისას, „ბეჭდების მბრძანებლის“ პირველი წაკითხვის დროს.

1960-იან წლებში დაისონი მიიწვიეს სატელევიზიო გადაცემებში შექსპირის შესახებ, რადგან იგი მისი შემოქმედების ექსპერტი იყო.

## რესურსები ინტერნეტში
*

კატეგორია:დაბადებული  7 აპრილი
კატეგორია:დაბადებული 1896
კატეგორია:გარდაცვლილი 6 ივნისი
კატეგორია:გარდაცვლილი 1975
კატეგორია:რედინგის უნივერსიტეტის აკადემიკოსები
კატეგორია:მერტონის კოლეჯის ნამდვილი წევრები
კატეგორია:ინკლინგები
ჰურინი

**ჰურინ თალიონი** — პერსონაჟი ჯ.რ.რ. ტოლკინის ლეგენდარიუმში. გალდორისა და ჰარეთის ძე, ჰუორის უფროსი ძმა, ტურინისა და ნიენორის მამა, დორ-ლომინის მრძანებელი. მორგოთის მიერ ურიცხვი ცრემლის ბრძოლაში დატყვევების შემდეგ დაწყევლილი იქნა, ისევე, როგორც მთელი მისი მოდგმა. ამას მოჰყვა პირველი ეპოქის მრავალი ტრაგედია. ჯ.რ.რ. ტოლკინი ჰურინს აღწერდა, როგორც პირველი ეპოქის ადამიანთა შორის უდიდეს მებრძოლს.

## რესურსები ინტერნეტში
*
ნოლდორები

**ნოლდორები** (Ñoldor, მხოლობითი – ნოლდო) — ჯ.რ.რ. ტოლკინის ლეგენდარიუმში ელფების რასა, ელფთა მეორე კლანი, რომელიც ამანში გამოჩნდა. მათი პირველი მეფე იყო ფინუე, მოკლული მორგოთის მიერ. ამაზე საპასუხოდ მისმა ძემ ფეანორმა შური იძია და დაიფიცა, რომ მორგოთის მიერ მოპარულ სილმარილებს დაიბრუნებდა. ამას მოჰყვა დიდი ომი, რომელიც მრავალი წელი გაგრძელდა, პრაქტიკულად, მთელი პირველი ეპოქის მანძილზე.

## ნოლდორების გაქცევა
როდესაც ვალინორი წყვდიადმა დაფარა, ფეანორი აჯანყდა ვალართა წინააღმდეგ და ამანი ერთგულ ნოლდორებთან ერთად დატოვა. მას სურდა მელკორის დამარცხება, რათა დაებრუნებინა მოპარული სილმარილები. მისი ზიზღი და სურვილი იმდენად დიდი იყო, რომ შვილებთან ერთად დაიფიცა, რომ ნებისმიერს, ვინც წინ აღუდგებოდა მათ მიზნებს, მოკლავდა.

სწორედ ეს იქცა ალქუალონდეს ხოცვა-ჟლეტის ერთ-ერთ მიზეზად. მაშინ ნოლდორებმა მოიპარეს ტელერის გემები. ვალარებმა კი ჩაუკეტეს ამანში შესასვლელი - ფეანორის მოდგმა ამიერიდან განდევნილი იყო. მრავალი საუკუნე გავიდა, სანამ ნოლდორებს ისევ დართეს ნება, ამანში შესულიყვნენ. სწორედ მათ შორის იყო გალადრიელი, რომელიც თავის დროზე დიდ აჯანყებაში მონაწილეობდა. მაგრამ მას ყველაფერი აპატიეს, ბეჭდის ომში დიდი როლის გამო.

## გნომები
**გნომები** (Gnomes) და **ნოლდოლები** (Noldoli) — ტერმინი, რომელსაც ჯ.რ.რ. ტოლკინი იყენებს ადრეულ ნაშრომში „დაკარგული მოთხრობების წიგნი“. ასე ეწოდება ნოლდორებს. ადრეულ ნაწერებში ავტორს უხვად აქვს ნასესხები სახელწოდებები ხალხური შემოქმედებიდან.

## რესურსები ინტერნეტში
*
ზოლოტოვსკოეს ნაქალაქარი

**ზოლოტოვსკოეს ნაქალაქარი** () — არქეოლოგიური ძეგლი, რომელიც არსებობდა შუა საუკუნეებში კუნძულ კორკინზე, ადგილზე სადაც ერთდებიან მდინარე დონი და ჩრდილოეთის დონეცი. ნაქალაქარის ტერიტორია მდებარეობს როსტოვის ოლქის კონსტანტინოვსკის რაიონში, სტანიცებს ნოვოზოლოტოვსკაიასა და სტაროზოლოტოვსკაიას შორის. ზოგიერთი მკვლევარი მიიჩნევს, რომ ზოლოტოვსკოეს ნაქალაქარი ქალაქ ახასის ნარჩენებია. ზოლოტოვსკოეს ნაქალაქარი გამოიკვლია ევგრაფ საველიევმა 1905 წელს, მისი მდებარეობის მიხედვით შეიქმნა გეგმა, რომელიც გადაეცა დონის მუზეუმს.  მკვლევრების აზრით, ამ ტერიტორიაზე ცხოვრობდნენ კასოგები და სლავები.

## ისტორია 
### XX საუკუნე 
XX საუკუნის დასაწყისში ზოლოტოვსკოეს ნაქალაქარის ტერიტორიაზე გამოკვლევებს ატარებდა ისტორიკოსი ევრ=გრაფ საველიევი. ამ პერიოდში ნაქალაქარს ეწოდებოდა „სადკი“. კუნძულის მთელი ტერიტორია, რომელიც გამოიკვლიეს, მოფენილი იყო სხვადასხვა ფორმისა და ზომის ორმოებით, ასევე დიდი და პატარა ყორღანებით. ძველ ნაწილში აღმოაჩინეს უზარმაზარი ქვის კედლის ნაშთები. ადრე მასზე მდებარეობდა კოშკები,რომელთა შორის დაშორებაც იყო 21,3 მეტრი. კედლის სიგრძეა 1066,7 მეტრი. კედლის ასაგებად ქვა მოიტანეს მდინარე დონის მარჯვენა სანაპიროდან. მკვლევრები ვარაუდობენ, რომ ნაქალაქარი ქალაქ ახასას შემორჩენილი ნაწილია.

### XXI საუკუნე 
2001 წელს როსტოვის ოლქის კონსტანტინოვის რაიონის ტერიტორიაზე მდებარე ზოლოტოვსკოეს ნაქალაქარის გამოსაკვლევად გაიგზავნა ექსპედიცია. მიმდინარე სამუშაოების დროს აღმოაჩინეს რამდენიმე მნიშვნელოვანი არტეფაქტი.

XXI საუკუნეშიც მკვლევარები მივიდნენ იმ აზრამდე, რომ ეს უნდა იყოს XVI საუკუნეში არსებული ქალაქ ახასას ქალაქის ნანგრევები, მაგრამ კონკრეტული ფაქტები არ არსებობს ამ მოსაზრების დასადასტურებლად, რადგან ზოლოტოვსკოეს ნაქალაქარი არქეოლოგებს პრაქტიკულად არ გამოუკვლევიათ.

## არტეფაქტები 
იმ ობიექტებს შორის, რომელიც აღმოაჩინეს  XXI საუკუნის დასაწყისში ნაქალაქარის გამოკვლევისას არის მოშლილი ქვის ღუმელი, რომელიც აღმოჩენილია 80 სანტიმეტრის სიღრმეზე. ფინანსური პრობლემების გამო შურფი დაკონსერვდა შემდეგი გამოკვლევისათვის. ამავე წელს შურფის გარშემო 5х8 მეტრის ფართობზე წარიმართა არქეოლოგიური გათხრები. 

ნაქალაქარის ზედა კულტურული ფენა იწყება 0,3 მეტრის სიღრმიდან. მასში აღმოჩენილია ქვიშქავის ნივთები, ცხოველთა ძვლები, თევზები, კერამიკის ფრაგმენტები. კულტურული ფენის სისქეა 10-12 სმ. 

შემდეგი კულტურული ფენა მდებარეობს 65-70 სანტიმეტრზე. მასში შემონახულია საცხოვრებლის ნაშთები. ამ ფენაში აღმოჩენილია სამზარეულოს ნივთები, ცხვრის ძვლები და მეტალის იარაღები.

ნაქალაქარის ერთ-ერთ ნაწილში აღმოჩენილია ფენა, რომლის სისქეცაა 3-5 სმ. 

მკვლევრებმა გამოთქვეს ვარაუდი, რომ ნაქალაქარის ადგილზე მდებარეობდა მეთევზეთა დროებითი საცხოვრისი, ხოლო აღმოჩენილი ნივთები ეკუთვნის X-XII საუკუნეებს, რომლებიც დასახლებული იყო კასოგებითა და სლავებით.

## სქოლიო
კატეგორია:რუსეთის არქეოლოგიური ძეგლები
კატეგორია:როსტოვის ოლქის ღირსშესანიშნაობები
თბილისის ზრკინაანთ სურბ გევორქის ეკლესია

**ზრკინაანთ სურბ გევორქის ეკლესია**, *ზირკინაანთ სურბ გევორქის ეკლესია* () — XVIII საუკუნის სომხური ეკლესია თბილისში, იდგა სამხატვრო აკადემიის მიმდებარე ტერიტორიაზე, გრიბოედოვის ქუჩაზე. 

## ისტორია
ეკლესია აშენებულია 1713 წელს, რასაც ადასტურებდა ქტიტორული წარწერა შენობაზე: „მე ზურაბ მახტეცის შვილი და ჩემი ძმები – იოვსეპი, სააკი და დავითმა, ავაშენეთ ეს ახალი განსასვენებელი — წმინდა გიორგის ეკლესია ჩვენ სახსენებლად და ჩვენი მშობლების. ვახტანგის მეფობის ხანაში, ზაფხული 1162 (1713წ.).“ ეკლესიის აღმშენებლების გვარის — ზრკინოვების მიხედვით ამ ეკლესიას ზრკინაანთ ან ზირკინაანთ სურბ გევორქის ეკლესია დაერქვა. 

1837 წლით დათარიღებულ ეგნატე იოსელიანის მიერ შედგენილ კატალოგში  — „მონასტრები, ეკლესიები ტფილისსა და მის მიდამოებში“ ზირკინაანთ სურბ გევორქის ეკლესიის შესახებ ვკითხულობთ: „ვერისაკენ მიმავალის გზის დაწყებისთანავე, მარცხნივ, გზას ზემოთ, პირდაპირ კომაროვსკის სახლების ადგილსა თანა არს ეკკლესია უგუმბათო სახელსა ზედა წმინდისა გიორგისა, ზირკინაანთ საყდრად წოდებული, აღშენებული მოქალაქეთა ყარამაზოვთაგან წელსა 1717-სა“, თუმცა ყარამაზოვების გვარი ამ შემთხვევაში აღმშენებლებად შეცდომით არის მოხსენიებული, რადგან ყარამაზოვებმა ეკლესია განაახლეს. 

თბილისის შემოგარენის ათვისება, ერთი-მხრივ, ბაღ-ვენახებისდა, მეორემხრივ, სასაფლაო-ეკლესიების აშენებით ხდებოდა. ასე მოიპოვა ახალი ადგილები თბილისის გარეთუბანში ზრკინაანთ მიღსიდი სააკამ. 

ოსმალთა შემოსევის შემდეგ ეკლესია გავერანებულია. 1768 წელს ზრკინაანთ სააკამ თავის სიძეს ტერ-არაქელას დაავალა ეკლესიის აღდგენა, რომელმაც 1792 წელს სხვა სამღვდელო პირნიც გაიამხანაგა და საერთო ძალით, განსაკუთრებით კი მოსახლეობის დახმარებით, „ამ ეკლესიისა, წყლისა და ბაღების შენებას მიჰყო ხელი“. 

ეკლესია დაანგრიეს საბჭოთა პერიოდში. ეკლესიის ადგილზე აშენდა ალ. გრიბოედოვის ქუჩის №20 საცხოვრებელი სახლი. ეკლესია იდგა ამ სახლის ქუჩისკენ მიმართულ ეზოში.

## ლიტერატურა 
* მ. ქუთათელაძე, „თბილისის ტაძრები“, ტ. I, თბ., 2010 გვ. 253

კატეგორია:თბილისის ეკლესიები
კატეგორია:XVIII საუკუნის ეკლესიები
საქართველოს წლის საუკეთესო სპორტსმენი

**საქართველოს წლის საუკეთესო სპორტსმენი** — კალენდარული წლის განმავლობაში მიღწეული განსაკუთრებული წარმატებებითა და საუკეთესო შედეგებით გამორჩეული სპორტსმენებისთვის დაწესებული ყოველწლიური წოდება და ჯილდო. გამარჯვებულის გამოსავლენი გამოკითხვა საქართველოში 1964 წლიდან ტარდება. გამოკითხვაში მონაწილეობენ სპორტული მედიის — პრესის, საინფორმაციო სააგენტოების, რადიოსა და ტელევიზიის ჟურნალისტები.

## გამარჯვებულები
## პერიოდიკა 
* 
* 

## რესურსები ინტერნეტში
* ლაშა ტალახაძე — სპორტული მედიის რჩეული — msy georgia
* წლის საუკეთესო სპორტსმენი 2016 — ლაშა ტალახაძე — პირველი არხი სპორტი
* ლაშა ტალახაძე — 2018 წლის საუკეთესო ქართველი სპორტსმენი — პირველი არხი სპორტი
* წლის სპორტსმენი 2018 — დაჯილდოების საზეიმო ცერემონია — პირველი არხი სპორტი
* წლის საუკეთესო სპორტსმენების დაჯილდოება — პირველი არხი სპორტი
* 2013 წლის საუკეთესო სპორტსმენების დაჯილდოების ცერემონია — პირველი არხი სპორტი

## სქოლიო
კატეგორია:სპორტული ჯილდოები
In the Army Now (ალბომი)

***In the Army Now*** — ინგლისური როკ-ჯგუფ Status Quo-ს მეჩვიდმეტე სტუდიური ალბომი, გამოცემული 1986 წლის 29 აგვისტო Vertigo Records-ზე. იგი ჩაიწერა Chipping Norton Recording Studios-ში, ოქსფორდშირში და სურეის Jacobs Studios-ში და იყო პირველი ალბომი, ჩაწერილი Live Aid-ზე გამოსვლის შემდეგ, ახალი შემადგენლობით, რომელშიც შედიოდნენ რინო ედვარდსი და დრამერი ჯეფ რიჩი - ორივე მათგანი ჯგუფს 1986 წლის მარტში შეუერთდა.

ალბომში შეტანილია დუეტ Bolland & Bolland-ის მიერ ჩაწერილი „In the Army Now“-ის ვერსია და „Speechless“ - მეოთხე სიმღერა Mott the Hoople-ის ყოფილ ვოკალისტ იენ ჰანტერის ალბომიდან *All of the Good Ones Are Taken*.

## სიმღერების სია
## პერსონალი
;Status Quo
*ფრენსის როსი – გიტარა, ვოკალი
*რიკ პარფიტი – გიტარა, ვოკალი
*ჯეფ რიჩი – დასარტყმელი საკრავები
*ენდრიუ ბაუნი – კლავიშებიანი საკრავები და ბეკ-ვოკალი
*ჯონ „რინო“ ედვარდსი -  ბას-გიტარა და ბეკ-ვოკალი
;ტექნიკური პერსონალი
*პიპ უილიამსი – პროდიუსერი
*დეივ ედმუნდსი – პროდიუსერი (Rollin' Home, Red Sky)
*ტიმ „ტედ“ სამერჰეიზი – ხმის ინჟინერი (გარდა სიმღერების Rollin' Home და Red Sky)
*საიმონ სალივანი – რემიქსის ინჟინერი (Calling, In Your Eyes, Save Me და In the Army Now)
*კორდონ ვიკარი – მასტერინგი (Townhouse Studios, ლონდონი)
*მარკ უილკინსონი – გარეკანის დიზაინი

## ჩარტები
## სერტიფიცირებები
## სქოლიო
კატეგორია:Status Quo-ს ალბომები
კატეგორია:1986 წლის ალბომები
კატეგორია:ალბომები დეივ ედმუნდსის პროდიუსერობით
კატეგორია:ბუგი-როკ ალბომები
კატეგორია:Vertigo Records-ის ალბომები
The Prodigy-ს დისკოგრაფია

აქ წარმოდგენილია ინგლისური ელექტრონული ჯგუფ **The Prodigy**-ს დისკოგრაფია. დღეისთვის მას მსოფლიო მასშტაბით გაყიდული აქვს 30 მილიონი ალბომი .

## ალბომები
### სტუდიური ალბომები
### საკონცერტო ალბომები
### კომპილაციური ალბომები
### მიქს-ალბომები
### EP-ები
## სინგლები
### პრომოსინგლები
## ვიდეო ალბომები
## მუსიკალური ვიდეოები
## რემიქსები
* Art Of Noise – "Instruments of Darkness" 
* The Time Frequency – "Retribution" 
* Dream Frequency – "Take Me" 
* Front 242 – "Religion" 
* The Magi & Emanation – "Everybody Say Love" 
* Jesus Jones – "Zeroes & Ones" 
* Baby D – "Casanova" 
* Bug Kann & The Plastic Jam – "Made in 2 Minutes" 
* Method Man – "Release Yo Delf" 
* Oasis – "Falling Down" 
* იენ ბრაუნი – "Just Like You" 
* ჯეი-ზი – "99 Problems" 
* South Central – "The Day I Die" 
* Foo Fighters – "White Limo" 
* Plan B – "Ill Manors" 
* იგი პოპი - "Lust for Life" 

## რესურსები ინტერნეტში
* ოფიციალური საიტი
* The Prodigy AllMusic-ზე
* 

## სქოლიო
კატეგორია:ბრიტანელი შემსრულებლების დისკოგრაფიები
კატეგორია:როკ-ჯგუფების დისკოგრაფიები
კატეგორია:ელექტრონული მუსიკის მომღერლების დისკოგრაფიები
Discography
Money for Nothing (სიმღერა)

„**Money for Nothing**“ — ბრიტანული როკ-ჯგუფ Dire Straits-ის სიმღერა მეხუთე სტუდიური ალბომიდან *Brothers in Arms*. სიმღერის ტექსტი, რომლებიც მისი გამოსვლის დროისთვის მეტად აქტუალური იყო და გამოიწვია არაერთგვაროვანი გამოხმაურებები, მოთხრობილია მუშათა კლასის პიროვნების პოზიციიდან. იგი საუბრობს ახალ მუსიკალურ ვიდეოებზე და მათზე საკუთარ კომენტებს აკეთებს.

სიმღერაში ბეკ-ვოკალს ასრუებს სტინგი, რომელიც იმეორებს ფრაზას „I want my MTV“. სიმღერის ოფიციალური ვიდეო იყო პირველი, რომელიც MTV Europe-ის ეთერში გავიდა, 1987 წლის 1 აგვისტოს.

„Money for Nothing“ ჯგუფის კომერციულად ყველაზე წარმატებული სინგლია. აშშ-ის ჩარტში იგი #1 პოზიციას სამი კვირის განმავლობაში იკავებდა. იმავე ქვეყნის ჩარტში Top Rock Tracks მას #1 პოზიცია ერთი კვირის განმავლობაში ეკავა, ხოლო ბრიტანეთში - #4. სიმღერას 1986 წელს გადაეცა გრემის ჯილდო ვოკალიანი საუკეთესო როკ-ჯგუფისთვის ან დუეტისთვის 
და წლის ვიდეოს ჯილდო 1986 წელს, MTV-ის მუსიკალური ვიდეოების დაჯილდოებაზე.

## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### სერტიფიცირებები და გაყიდვები
## რესურსები ინტერნეტში
*

## სქოლიო
კატეგორია:1985 წლის სიმღერები
კატეგორია:1985 წლის სინგლები
კატეგორია:Dire Straits-ის სიმღერები
კატეგორია:სიმღერები მარკ ნოპფლერის ავტორობით
გლაურუნგი

**გლაურუნგი** — მატყუარა, ცეცხლის-მფრქვეველი და მიწაზე მცოცავი დრაკონი ჯ.რ.რ. ტოლკინის ლეგენდარიუმიდან.

გლაურუნგი იყო დიდი ძალაუფლების მქონე და ცბიერი. გააჩნდა დიდი ჰიპნოტიკური ძალა, რომლითაც ის ზემოქმედებდა ყველა ცოცხალ არსებაზე. ის ასევე ძლიერი იყო ფიზიკურადაც, თუმცა ძირითადად ცბიერებას იყენებდა ბოროტი მიზნებისთვის.

ასეთი გზით ის აღწევდა უფრო დიდ დამანგრეველ შედეგებს, ვიდრე ფიზიკური ძლიერებით. მაგალითად, ასე მან გაანადგურა ელფების ციხესიმაგრე ნარგოთრონდი. მან მრავალი სხვა ადგილი გაანადგურა და ააოხრა (მაგალითად - ეითელ ივრინი, ტალათ დირნენი და სხვები).

გლაურუნგმა გააუბედურა და თვითმკვლელობამდე მიიყვანა შუახმელეთის გმირი ტურინ ტურამბარი და მთელი მისი ოჯახი.

გლაურუნგს უწოდებდნენ უხუცესთაგან უხუცესს. იგი იყო პირველი დრაკონი , რომელიც შექმნა მორგოთმა. ანგბანდში იყო მისი საპყრობილე. პირველი დიდი ომი, რომელშიც იგი გამოჩნდა, იგი დაგორ ბრაგოლახი.

## რესურსები ინტერნეტში
*

კატეგორია:ჰურინის შვილების პერსონაჟები
კატეგორია:სილმარილიონის პერსონაჟები
კატეგორია:შუახმელეთის დრაკონები
The Dreaming (ალბომი)

***The Dreaming*** — ინგლისელი მომღერალ კეიტ ბუშის მეოთხე სტუდიური ალბომი. იგი გამოვიდა 1982 წლის 13 სექტემბერში. იგი იწერებოდა ორი წლის განმავლობაში, მთლიანად ბუშის პროდიუსერობით და ითვლება მის ყველაზე ნაკლებად არაკომერციულ და ექსპერიმენტულ ნამუშევრად. ბრიტანეთის ალბომების ჩარტში მან #3 პოზიციამდე მიაღწია და მიიღო ვერცხლის სტატუსი ბრიტანეთის ფონოგრამების მწარმოებლების ასოციაციისგან, თუმცა, თავდაპირველად იყიდებოდა წინა ალბომებზე უფრო ცუდად და არაერთგვაროვანი შეფასებები მიიღო. ამასთან, ალბომიდან გამოვიდა ხუთი სინგლი, მათ შორის - „Sat in Your Lap“ და სასათაურო კომპოზიცია.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები და გაყიდვები
## სქოლიო
კატეგორია:კეიტ ბუშის ალბომები
კატეგორია:1982 წლის ალბომები
კატეგორია:EMI Records-ის ალბომები
კატეგორია:EMI America Records-ის ალბომები
კატეგორია:კონცეპტუალური ალბომები
კატეგორია:ები-როუდის სტუდიებში ჩაწერილი ალბომები
ეჟენ ბოში

**ეჟენ ბოში** (; დ. 1 სექტემბერი, 1855 — გ. 3 იანვარი, 1941) — ბელგიელი მხატვარი, დაიბადა სან-ვაასტში, ლა ლუვიერში, ენოს პროვინციაში. იყო ანა ბოშის უმცროსი ძმა.

ეჟენ ბოში იყო ბოშების ოჯახის მეხუთე თაობის წარმომადგენელი, ჩინური კერამიკისა და ნივთების მწარმოებელი მდიდარი ოჯახისა, რომელიც დღესაც აქტიურია და  მუშაობს ფირმა Villeroy & Boch-ის სახელით, ეჟენ ბოში ჩაწერილი იყო და აქტიურად მუშაობდა ლეონ ბონას სახელოსნოში, პარიზში, 1879 წელს. 1882 წლიდან, როდესაც ბონამ დახურა საკუთარი სახელოსნო, მან სწავლა და მუშაობა ფერნანდ კორმონის სახელოსნოში განაგრძო. 1882, 1883 და 1885 წლებში მისი ნახატები სალონის გამოფენებზე იქნა აღიარებული.

1888 წელს, დოჯ მაკნაითმა ეჟენ ბოში გააცნო ვინსენტ ვან გოგს.

1892 წელს ის დასახლდა მონტიონში (სენა და მარნა), პარიზთან ახლოს. 1909 წელს, ის დაქორწინდა ანე-მარი ლეონ კრუსფონდზე (?-1933), 1910 წელს ისინი დასახლდნენ საკუთარ რესტავრირებულ შალეში (შვეიცარიული სახლი), სადაც სიცოცხლის ბოლომდე ერთად ცხოვრობდნენ.

ეჟენ ბოშს ახლო ურთიერთობა ჰქონდა თანამედროვე მხატვრებთან და მხარს უჭერდა მათ, თუმცაღა მისი ფინანსური მდგომარეობა საკმაოდ სუსტი იყო. ამ მხატვრებს შორის იყვნენ ემილ ბერნარი, რომელსაც ის კორმონის სახელოსნოში შეხვდა, და პოლ გოგენი. ამასთან ის ნამუშევრებს ცვლიდა ვინსენტ ვან გოგთანაც. ასე მოახერხა მან შეეგროვებინა იმ დროისთვის საკმაოდ ცნობილ მხატვართა ნამუშევრების უდიდესი კოლექცია. საკუთარი პორტრეტის გარდა მას ჰქონდა ვინსენტ ვან გოგის კიდევ ერთი ნამუშევარი. საკუთარი დის, ანას მსგავსად, საკუთარი ფინანსების უდიდესი ნაწილი, რომელსაც ის მამამისის, ვიქტორ ბოშის ბიზნეს წარმატების საფუძველზე ფლობდა, მან სხვა მხატვრების ხელშეწყობაში დახარჯა. ისინი იძენდნენ ნამუშევრებს ფაქტობრივად ყველა თანამედროვე მხატვრისაგან, რომელთა უმრავლესობაც მათი მეგობარი იყო.

1941 წელს ეჟენ ბოში სიკვდილის შემდეგ, საკუთარი პორტრეტი სახელად *პოეტი*, რომელიც მას ავტორმა, ვინსენტ ვან გოგმა დაარქვა, და რომელიც მას ჯოანა ვან გოგ-ბოგნერისგან ჰქონდა მიღებული, გადაეცა ლუვრის მუზეუმს. დღეს კი ნამუშევარი წკუთვნის ორსეის მუზეუმის კოლექციას.

ბოშის კოლექციის ნაწილი შეიძინა მისი დის შვილიშვილმა ლუთვინ ვონ ბოშმა, იმ მიზნით, რომ შეექმნა ანა და ეჟენ ბოშების მუზეუმი.

## ლიტერატურა
* Berko, Patrick & Viviane (1981), *Dictionary of Belgian painters born between 1750 & 1875*, Knokke 1981, p.&nbsp;51.
* 
*  (Catalog of an exhibition held at the Moderne Galerie, Saarland Museum, Saarbrücken, May 6-June 6, 1971)

## რესურსები ინტერნეტში
* Eugene Boch.com — includes painting reproductions

## სქოლიო
კატეგორია: ბელგიელი მხატვრები
კატეგორია:დაბადებული 1 სექტემბერი
კატეგორია:დაბადებული 1855
კატეგორია:გარდაცვლილი 3 იანვარი
კატეგორია:გარდაცვლილი 1941
კატეგორია:მხატვრები ანბანის მიხედვით
სატახტოთა თამაში (სეზონი 4)

ამერიკული ფენტეზის ჟანრის ტელესერიალ **„სატახტოთა თამაშის“** მეოთხე სეზონის პრემიერა გაიმართა HBO-ზე, 2014 წლის 6 აპრილს და დასრულდა 15 ივნისს. მასში შესულია 10 ეპიზოდი, რომელთაგან თითო 50-60 წუთის ხანგრძლივობის არის. სეზონი ეფუძნება ჯორჯ რეიმონდ რიჩარდ მარტინის რომანების სერიის „ყინულისა და ცეცხლის სიმღერა“ მეოთხე წიგნს „ხმლების ქარიშხალი“, ისევე, როგორც შემდეგ წიგნებს - „ნადიმი ყვავებისთვის“ და „ცეკვა დრაკონებთან“. მისი რეჟისორები არიან დევიდ ბენიოფი და დ. ბ. უაისი. 2013 წლის 2 აპრილს HBO-მ მეოთხე სეზონის წარმოება შეუკვეთა. გადაღება 2013 წლის ივლისში დაიწყო, ძირითადად - ჩრდილოეთ ირლანდიაში და ხორვატიაში გადაღებებით.

სერიალის მოქმედება მიმდინარეობს გამოგონილ სამყაროში, ძირითადად - კონტინენტზე, რომელსაც ვესტეროსი ეწოდება. სიუჟეტის მეორე ხაზი მიმდინარეობს ესოსის სახელით ცნობილ მეორე კონტინენტზე. ისევე, როგორც ორიგინალურ რომანში, ამ სეზონში ყურადღება გამახვილებულია ხუთი მეფის ომზე. წითელ ქორწილში რობ სტარკის დაღუპვის შემდეგ რჩება სამი მეფე, რომელთაგან ყოველი თვლის, რომ რკინის ტახტის მემკვიდრეობის ღირსია. ამასობაში კედელზე, ჯონ სნოუ და ღამის აბგური ემზადებიან ბრძოლისთვის თავისუფალი ხალხის წინააღმდეგ.

სეზონში მონაწილეობს მსახიობთა დიდი გუნდი. მათში შედიან პიტერ დინკლიჯი, ნიკოლაი კოსტერ-ვალდაუ, ლენა ჰიდი, ემილია კლარკი და კიტ ჰერინგტონი. ახალი პერსონაჟების შემსრულებელ მსახიობებს შორის არიან პედრო პასკალი, ინდირა ვარმა, მიხილ ჰეისმანი და დინ-ჩარლზ ჩეპმენი

კრიტიკოსებმა მაღალი შეფასება მისცეს სერიალის წარმოების ხარისხს და მსახიობებს, განსაკუთრებით - დინკლიჯის მიერ განსახიერებულ ტირიონ ლანისტერს. მაყურებელთა რაოდენობა წინა სეზონებთან შედარებით კვლავ გაიზარდა. მეოთხე სეზონმა მიიღო ემის ოთხი ჯილდო 19 ნომინაციიდან. 

## ეპიზოდები

## გამოხმაურება
### კრიტიკოსების გამოხმაურებები
### რეიტინგები
## რესურსები ინტერნეტში
* ოფიციალური აშშ საიტი
* ოფიციალური ბრიტანული საიტი  
* 
* 

## სქოლიო
კატეგორია:2014 წლის ამერიკული ტელესეზონები
სეზონი 4
ფრანსისკუ-დანტასი

**ფრანსისკუ-დანტასი** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 673 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ პაუ-დუს-ფერუსის შემადგენლობაში.

2010 წლის მონაცემებით, მოსახლეობა 2 874 ადამიანს შეადგენდა, მოსახლეობის სიმჭიდროვე 15.83 კმ²-ზე. ფართობი 181 558 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები